**Pravila seminara iz Kaznenog prava**

**akad. god. 2018/2019**

**voditeljica doc. dr. sc. Marta Dragičević Prtenjača**

**I) Dio seminara** će se održavati u obliku debatnog seminara, o čemu je potrebno konzultirati posebna pravila tzv. 'Pravila (seminarske) debate'.

16 studenata koji budu najbolje ocjenjeni pri debatama ulaze dalje u polufinale.

**II) Dio seminara- studenti** koji ne uđu u prvih 16, raspoređuju se u četiri grupe.

Svaka će grupa na jednom satu prije/ iza održavanja debata morati analizirati slučaj, koji će biti i debatni slučaj (stavljen na web okvirno tjedan dana prije termina seminara) i napisati podnesak na maksimalno dvije – tri stranice.

Podnesak je analiza slučaja u kojem je potrebno odgovoriti na pitanja uz slučaj na način da na svako pitanje odgovara drugi član tima, te se temeljem toga (odgovora) sastavlja podnesak.

Podnesak je potrebno poslati voditeljici na mail (mdragicev@pravo.hr ) najkasnije do petka u podne (12h) u tjednu u kojem je slučaj objavljen.

Pri izlaganju slučaja usmeno, odgovor na svako pitanje izlaže onaj član tima koji je pisao odgovor na pojedino pitanje.

Tim među sobom određuje tko će odgovarati na koje pitanje.

Ključan je skupni rad i dogovaranje, kako ne bi došlo do proturječnosti u odgovorima tima.

**Ovaj dio seminara** je ključan za uspješno rješavanje konačnog slučaja koji će biti na repetitoriju i koji će se pisati 120 minuta, po principu 'otvorene knjige' (eng. *open book* *approach).*

Također, postoji mogućnost dobivanja i dodatnih zadataka i obveza.

**Učinci:**

***a) pohađanje seminara***

Seminar će se ocjenjivati prema kriterijima:

a) Debata

b) Podnesci – eseji

c) Prisutnost

d) Seminarski rad

e) Zalaganje

Ukupna ocjena iz seminara biti će prosječna ocjena dobivena prema ovim kriterijima.

Seminarski radovi će se posebno naznačiti u indeksu.

**Izrada seminarskog rada** ostavlja se svakome ponaosob – onima koji moraju izraditi seminar u ovom semestru/akad. god.

***b) debate***

Timovi koji prođu kvalifikacije:

4. mjesto- svi članovi tima dobivaju 1 bod na repetitoriju/ pisanom dijelu ispita

3. mjesto - 2 boda na repetitoriju/ pisanom dijelu ispita

2. mjesto - oslobođeni su pisanog dijela ispita

1. mjesto - položili su ispit iz Kaznenog prava s ocjenom dovoljan (2), a mogu odgovarati za višu ocjenu.

***c) repetitorij***

Fakultativno, na dobrovoljnoj je osnovi.

Svi koji polože repetitorij oslobođeni su pisanog dijela ispita, a ako voditelj to odluči prema stupnju riješenosti repetitorija, studenti mogu biti oslobođeni i usmenog dijela ispita.

Na zadnjem seminaru će se ispitivati za višu ocjenu**.**

**Može se izostati do tri puta (cca 9 sati), bez ikakvog opravdanja,**

**ALI nitko ne smije izostati kada ima izlaganje slučaja ili debatira!!!**